ตะลึง บ้านอุ้มบุญกลางกรุง จ้างสาวฟักไข่ตั้งครรภ์ คาด ขายอวัยวะ
บิ๊กต่อ นำกำลังบุกบ้านหรูย่านลาดพร้าว ตะลึงพบหญิงสาว 7 คนในบ้าน รับเพิ่งฝังไข่ในมดลูก รับจ้าง อุ้มบุญ ยังพบทารกวัยแรกคลอดด้วย อาจเกี่ยวพันแก๊งขายอวัยวะในต่างแดน วันที่ 13 ก.พ. มีรายงานว่า พล.ต.ต.ต่อศักดิ์ สุขวิมล รองผู้บัญชาการตำรวจสอบสวนกลาง นำกำลังเจ้าหน้าที่เข้าตรวจค้นบ้านหรูหลังหนึ่ง ตั้งอยู่ถนนนาคนิวาส แขวงลาดพร้าว เขตลาดพร้าว กรุงเทพมหานคร หลังสืบทราบว่ามีหญิงสาวอาศัยอยู่หลายคน พฤติการณ์น่าสงสัยว่ามีการรับจ้างตั้งครรภ์เพื่อให้คลอดทารกในบ้านพบหญิงสาววัยเจริญพันธุ์ ท่าทางตกใจที่เห็นเจ้าหน้าที่ รวมทั้งมีทารกแรกคลอดวัยแบเบาะอยู่ด้วย เบื้องต้นเจ้าหน้าที่พบทารกเพศชาย วัยประมาณ 30 วัน กับหญิงสาว 7 คน ซึ่งมารับจ้างตั้งครรภ์ หรือ อุ้มบุญ โดยทั้ง 7 คน ได้รับการฝังไข่แล้ว มีการดูแลอย่างดีเพื่อให้ตั้งครรภ์และคลอดทารกที่มีร่างกายแข็งแรงสมบูรณ์ส่วนทารก ทราบว่าหลังจากคลอดแล้ว จะถูกส่งออกไปทาง ชายแดน สอดคล้องกับทางการสืบสวนของเจ้าหน้าที่ที่มีข้อมูลของขบวนการ ขายอวัยวะมนุษย์ ซึ่งกำลังมีการสืบสวนสอบสวนขยายผลถึงต้นตอและตัวการรายละเอียดจะรายงานให้ทราบต่อไป
บิ๊กต่อ นำกำลังบุกบ้านหรูย่านลาดพร้าว ตะลึงพบหญิงสาว 7 คนในบ้าน รับเพิ่งฝังไข่ในมดลูก รับจ้าง อุ้มบุญ ยังพบทารกวัยแรกคลอดด้วย อาจเกี่ยวพันแก๊งขายอวัยวะในต่างแดน 
อุ้มบุญ,แก๊งอุ้มบุญ,รับจ้างท้อง,ขายอวัยวะ,แก๊งค้ามนุษย์,ค้าอวัยวะมนุษย์,ขายเด็กทารก,ข่าวทั่วไป